open-index/open-wikipedia-markdown huggingface dataset:
Baseball Ground

**Baseball Ground** er en tidligere fotballbane i Derby, England.  

## Historikk
Den ble først brukt til baseball, og var banen til Derby County Baseball Club fra 1890 til 1898. Deretter ble den brukt til fotball, og var hjemmebanen til Derby County fra 1895 til 1997 før de flyttet til det nye stadionet Pride Park Stadium.

Som navnet antyder var anlegget i utgangspunktet tenkt brukt for baseball. I begynnelsen var navnet **Ley's Baseball Ground**, og det var et sportsanlegg som var bygget og eid av forretningsmannen Sir Francis Ley. Meningen var at det skulle benyttes av arbeiderne på hans støperi, Ley's Malleable Castings Vulcan Ironworks. Ley håpet også på at dette anlegget skulle gjøre det lettere å få introdusert sporten baseball til England.

Derby County Baseball Club vant det første mesterskapet i National Baseball League of Great Britain and Ireland som ble etablert i 1890. Samme år kom det protester fra andre lag i denne ligaen om at Derby County Baseball Club hadde for mange amerikanske spillere. Dette førte til at klubben ble tvunget til å trekke seg fra ligaen i 1890. Selve baseballklubben fortsatte imidlertid fram til 1898 før den ble nedlagt.

Derby County Football Club hadde ved forskjellige anledninger brukt banen til sine hjemmekamper, og siden baseballklubben i distriktet hadde synkende interesse, flyttet fotballklubben fra Racecourse Ground for godt i 1895. Samtidig ble navnet forandret til **Baseball Ground**. Den første kampen var 14. september 1895 mot  og Derby vant 2–0.

På det meste var tilskuerkapasiteten på Baseball Ground omtrent 42 000 (bare ståplasser). Tilskuerrekorden er 41 826, og ble oppnådd i en cupkamp mot Tottenham Hotspur i 1969. Som følge av Taylor-rapporten ble Baseball Ground i likhet med alle andre stadioner omformet til å bli et stadion som bare hadde sitteplasser. Som en følge av dette sank kapasiteten til 18 300.

Derby County flyttet til sitt helt nye stadion Pride Park Stadium i 1997. Den siste ligakampen som Derby County spilte på Baseball Ground var mot Arsenal 11. mai 1997 hvor Arsenal vant 3–1. Banen ble imidlertid brukt reservelagskamper noen sesonger til. I 2003 ble fotballanlegget revet fordi området skulle tilrettelegges for hus og leiligheter.

Baseball Ground ble brukt som landslagsarena i en fotballkamp. Den 11. februar 1911 vant  2-1 over  i det britiske mesterskapet.

## Riving og området etterpå
Etter stadionet ble revet har hele området blitt renovert. Det har blitt bygget rundt 150 hus hvor banen engang lå. En minnesmerke står på området for å markere hvor banen var.

## Referanser


## Eksterne lenker
* Side om Baseball Ground hos Footballground Guide
POP3

**POP** står for **P**ost **O**ffice **P**rotocol (**P**ost ***K***ontor **P**rotokoll). 3 står for tredje versjon (publisert mai 1996).

Protokollen brukes for å hente post fra en e-post-tjener til egen datamaskin gjennom TCP/IP-protokollen.

POP3, sammen med  SMTP og IMAP, er de aller vanligste protokollene for å håndtere e-post. POP3 og IMAP er *hent*-protokoller *([[klient]]en henter [[data (datalogi)|data]] fra [[server]]en)*, mens SMTP er en *send*-protokoll *(klienten sender data til serveren uten å bli forespurt)*. IMAP er et alternativ til POP3.

Den viktige forskjellen mellom IMAP og POP3 er at POP3 ikke lagrer gamle beskjeder på server-siden etter at de er hentet av en klient.

Det er vanlig at POP3 virker over TCP-porten 110.

## Virkemåte
POP3 begynner ved at klienten oppretter en TCP-tilkobling til en mailserver gjennom port 110. Etter dette går POP3 gjennom tre faser: Autorisering, transaksjon og oppdatering.
* Autorisering. Bruker sender brukernavn og passord for å autentisere seg mot serveren.
* Transaksjon. Bruker mottar meldinger som ligger på serveren. Bruker kan markere meldinger som skal slettes i denne fasen.
* Oppdatering. Foregår etter at brukeren aktivt har avsluttet økten. POP3 sletter de meldinger som er markert til sletting.

## Eksterne lenker
* Post Office Protocol – Version 3 
* Original RFC1939
Sauøya

**Sauøya** er ei øy i Iddefjorden. Øya ligger i Halden kommune i Østfold fylke. Øya har et areal på 0,3&nbsp;km². Det høyeste punktet er 72&nbsp;moh.
Meltham

**Meltham** er en by og verdslig sogn innenfor distriktet Kirklees i grevskapet West Yorkshire i England. Den ligger i dalen Holme Valley, nedenfor Wessenden Moor, rundt 7&nbsp;km sørvest for byen Huddersfield ved enden av nasjonalparken Peak District. Ved folketellingen i 2011 hadde Meltham en befolkning på 7 836 innbyggere.

Tidligere var store deler av arbeidsstyrken ansatt ved traktorfabrikken David Brown Tractors, som åpnet i 1939, men etter at fabrikken ble nedlagt i 1988 har de fleste pendlet til Huddersfield. De ulike bygningene har blitt omgjort til ulike industrienheter; et huser et traktormuseum og et annet inneholder en innendørs gokartbane.

## Bilder

Fil:Disused mill, Mill Moor Road, Meltham - geograph.org.uk - 499761.jpg|Nedlagt mølle ved Mill Moor Road
Fil:David Brown 990 Implematic Tractor.png|David Brown traktor
Fil:Kissing gate at Sun Royd, Royd Edge, Meltham - geograph.org.uk - 855210.jpg|Port ved Sun Royd
Fil:St Mary's Church, Wilshaw, Meltham - geograph.org.uk - 530362.jpg|Kirken St Mary's
Fil:Waggon and Horses, Huddersfield Road - geograph.org.uk - 1460257.jpg|Waggon & Horses, Huddersfield Road
Fil:Travellers Rest, Slaithwaite Road - geograph.org.uk - 1460232.jpg|Travellers Rest, Slaithwaite Road


## Referanser


## Eksterne lenker
* 
* Meltham Town Council
* Meltham på nettet
* Meltham Football Club
* Meltham and Meltham Mills Band
* Historien til traktorfabrikken hos Textron
* The David Brown Tractor Club, Spinks Mill, Meltham
* Meltham Crossroads
Skriverøya

**Skriverøya** er ei halvøy i Iddefjorden i gamle Idd kommune i Østfold. Her finnes kulturminner fra jernalderen, den store nordiske krigen og stenhoggernes glansdager.

## Eksterne lenker
* Skriverøya
* Skriverøa
Brattøya (Halden)

**Brattøya** er ei øy i Iddefjorden ved Halden. 
Øya er bratt rundt kystlinjen (derav navnet), men flat på toppen.

Brattøya ble tidligere brukt som fortøyningsplass for handelsskuter i karantene som besøkte Halden. Store jernpåler, brukt som fortøyningspunkter, er enda synlig på østsiden av øya.

På øya var det tidligere en husmannsplass tilhørende Rød herregård, Bratøien, på siden som vender mot herregården.

Ved folketellingen i 1900 bodde det seks mennesker på plassen, i dag finner man bare grunnmuren igjen på hustomten. 

Rød herregårds gjester, deriblant kong Haakon VII og Fridtjof Nansen, brukte øya til jakt på hare.

Øya ble på 1950-tallet solgt til Halden kommune som senere gjorde den om til et naturreservat.

## Referanser


## Eksterne lenker
*Turen til Brattøya

*
Tissvassklumptjønnin

**Tissvassklumptjønnin** er en gruppe små tjern rett vest for Søre Tissvassklumpen (679 moh.) i Lierne kommune i Trøndelag fylke.

Navnet *Tissvassklumptjønnin* ble i TV-programmet *[[Typisk norsk]]* kåret til det morsomste stedsnavnet i Norge.

## Referanser
Mario Marefoschi Compagnoni

**Mario Marefoschi Compagnoni** (født 10. september 1714 i Macerata i Italia, død 23. desember 1780 i Roma) var en av den katolske kirkes kardinaler. Han var tilknyttet Den romerske kurie. Han var prefekt for kongregasjonen for ritene fra 1771 til sin død.

Han ble kreert til kardinal *[[in pectore]]* 29. januar 1770 av pave Klemens XIV, publisert den 10. september 1770.

Kardinal Mario Marefoschi Compagnoni var president for den kommisjonen som skulle få gjennomført pavens beslutning om å oppheve jesuittordenen i 1773. Han var kjent for sine pro-jansenistiske sympatier og vennskap med Pietro Tamburini, en markant jansenist og kjent professor ved Universitetet i Paris. Han hadde dessuten sørget for å få fjernet jesuittene fra staben ved det pavelige irske kollegium i Roma.

Han deltok ved konklavet 1774–1775 som valgte kardinal Braschi til pave Pius VI.

Han ble camerlengo for kardinalskollegiet i 1778.

Han var nevø til kardinal Prospero Marefoschi (kreert 1724).

## Referanser


## Eksterne lenker
* Biografi på The Cardinals of the Holy Roman Church
Macerata

**Macerata** er en by og provinshovedstad i Marcheregionen i Italia.

Den har en befolkning på i overkant av 43&nbsp;000. Det historiske sentrum ligger på en høyde, og det går en heis mellom gamlebyen og den moderne byen. 

Matematikeren, jesuittpresten og kinamisjonæren Matteo Ricci (1552&ndash;1610) ble født i Macerata.

## Referanser


## Eksterne lenker
*
Scipione Borghese (1734–1782)

**Scipione Borghese** (født 1. april 1734 i Roma i Italia, død 25. desember 1782 i Roma) var en av Den katolske kirkes kardinaler. Han var tilknyttet den romerske kurie.

Han ble kreert til kardinal 10. september 1770 av pave Klemens XIV.

Han deltok ved konklavet 1774–1775 som valgte kardinal Braschi til pave Pius VI.

Han ble camerlengo for kardinalskollegiet i 1778.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna d.y. (1724-1793) *1762
* Kardinal *Scipione Borghese* (1734–1782) *1765

## Referanser


## Eksterne lenker
*  Biografi på The Cardinals of the Holy Roman Church
Giovanni Battista Rezzonico

**Giovanni Battista Rezzonico** (født 1. juni 1740 i Venezia i Italia, død 21. juli 1783 i Roma) var en av Den katolske kirkes kardinaler. Han var tilknyttet den romerske kurie.

Han ble kreert til kardinal 10. september 1770 av pave Klemens XIV, som lekmann, med *[[San Nicola in Carcere]]* som titteldiakonia. Det var nok i påvente av en diakonvielse, men han mottok aldri noen vigsler.

Han deltok ved konklavet 1774–1775 som valgte kardinal Braschi til pave Pius VI.

Han var i slekt med pave Klemens XIII (1758–1769) og kardinal Carlo Rezzonico den yngre (kreert 1758).

## Referanser


## Eksterne lenker
* Biografi på The Cardinals of the Holy Roman Church
Antonio Casali

**Antonio Casali** (født 25. mai [1715 i Roma i Kirkestaten, død 14. januar 1787 i Roma) var en av Den katolske kirkes kardinaler. Han var tilknyttet den romerske kurie.

Han ble kreert *[[in pectore]]* til kardinal den 12. desember 1770 av pave Klemens XIV, som lekmann, men mottok aldri noen vigsler. Utnevnelsen ble publisert den 15. mars 1773.

Casali var medlem av den kommisjon som under ledelse av kardinal Mario Marefoschi Compagnoni i 1773 så til at beslutningen om å oppløse jesuittordenen ble gjennomført.

Han deltok ved konklavet 1774–1775 som valgte kardinal Braschi til pave Pius VI.

## Referanser


## Eksterne lenker
*  Biografi på The Cardinals of the Holy Roman Church
DDR SDRAM

**DDR SDRAM** (engelsk: Double Data Rate Synchronous Dynamic Random-Access Memory) er en klasse av minnebrikker brukt i datamaskiner. Forskjellen mellom DDR SDRAM og forgjengeren SDR SDRAM (*Single Data Rate Synchronous Dynamic Random-Access Memory*) er at DDR SDRAM kan behandle data dobbelt så raskt som SDR SDRAM. Årsaken er at DDR SDRAM overfører data på begge sider av et klokkesignal fra prosessoren, mens SDR SDRAM kun overfører data på den ene siden av signalet. Standarden ble utviklet av JEDEC og lansert i 1998.

DDR SDRAM, retroaktivt kalt DDR1, har blitt erstattet av DDR2-, DDR3- og DDR4 SDRAM.

Forskjellene mellom DDR-, DDR2- og DDR3 SDRAM er at DDR-minne har lavere dataoverføringshastighet (i MB/s), men samtidig lavere forsinkelse (CAS-latency) enn DDR2-minne. Dette gjør at de er like effektive, men DDR2-RAM har den fordelen at de tåler lavere spenning enn DDR. Antall pinner på minnebrikken er også forskjellig. DDR SDRAM har 184, mens DDR2 SDRAM har 240. DDR- og DDR2-minne kan derfor ikke blandes, og passer inn i forskjellige typer hovedkort. DDR3 ram er nyere og støtter raskere hastigheter enn DDR2-minne.

## Referanser


## Eksterne lenker
* JEDEC Solid State Technology Associations offisielle nettsted
Pasquale Acquaviva d’Aragona

** Pasquale Acquaviva d'Aragona ** (født 3. november 1718 i Napoli i Italia, død 29. februar 1788 i Roma) var en av Den katolske kirkes kardinaler. Han var tilknyttet den romerske kurie, og gjorde en stor innsats for byen Romas fattigomsorg.

Han ble kreert in pectore til kardinal 12. desember 1770 av pave Klemens XIV, som lekmann. Han mottok aldri noen vigsler. Utnevnelsen ble publisert 15. mars 1773.

Han var sjef for den pavelige marine og senere for hele det pavelige militærvesen.

Han deltok ved konklavet 1774–1775 som valgte kardinal Braschi til pave Pius VI.

Han var i slekt med kardinalene Troiano Acquaviva d'Aragona (kreert 1732 – hans onkel), Francesco Acquaviva d'Aragona (1706), Giovanni Vincenzo Acquaviva d'Aragona (1542),  Giulio Acquaviva d'Aragona (1570),  Ottavio Acquaviva d'Aragona den eldre (1591) og Ottavio Acquaviva d'Aragona den yngre (1654).

## Referanser


## Eksterne lenker
* The Cardinals of the Holy Roman Church
Fermo

**Fermo** er en by med 37 783 innbyggere (2013), hovedstad i provinsen Fermo i regionen Marche i Italia. I romersk tid het byen Firmum.

## Referanser


## Eksterne lenker
*
Gubbio

**Gubbio** er en by i regionen Umbria i Italia med 30&nbsp;500 innbyggere (det egentlige byområde har 17&nbsp;000 innbyggere). Byen var opprinnelig en etruskisk bosetning ved navn *Ikuvium*. 

I middelalderen var Gubbio selvstendig fra tidlig på 1100-tallet til midten av 1300-tallet. 

## Referanser


## Eksterne lenker
*
Montefiascone

**Montefiascone**, fra latinsk *Mons Faliscus* er en italiensk by med  innbyggere. Den ble bispedømme på 1300-tallet, og forble det til en sammenslåing i 1986.

Montefiascone er kjent for vinmerket Est! Est! Est!.

## Referanser


## Eksterne lenker
*
Piacenza

**Piacenza** (i antikken *Placentia*) er en by i det nordlige Italia. Den er hovedstad i provinsen Piacenza i regionen Emilia-Romagna. Byen er handelsplass og industrisentrum. Den er lokalisert ved viktig kryss for hovedveiene E35/A1 mellom Bologna og Milano, og E70/A21 mellom Brescia og Tortona. Det er to universiteter i byen Università Cattolica del Sacro Cuore og Politecnico di Milano (Milanos polytekniske universitetet). I henhold til folketelling i 2015 har byen et innbyggertall på 102 191.

## Referanser


## Eksterne lenker
* Offisielt nettsted
Schwarzburg-Rudolstadt

**Schwarzburg-Rudolstadt** er et tysk, tidligere fyrstedømme og forbundsstat i dagens Thüringen. Den ble grunnlagt som grevskap i 1599 og var fra 1697 til 1918 et fyrstedømme. Den ble tysk forbundsstat i 1871 og ble oppløst i 1920 da den ble en del av Thüringen.

I 1900 hadde Schwarzburg-Rudolstadt et areal på 941 km² og 93 059 innbyggere. Av befolkningen var 98,5 lutheranere. Bilkjennetegn var SR.

Det lille fyrstedømmet bestod av to herskap, kalt *Oberherrschaft* og *Unterherrschaft*. Det øvre herskapet bestod av 735 km² med byene Rudolstadt, Bad Blankenburg, Königsee, Oberweißbach, Schwarzburg og Stadtilm, og i tillegg hørte eksklavene Angelroda, Elxleben, Leutenberg og Weißbach bei Leutenberg til herskapet. Det nedre herskapet bestod av 206 km² med byene Frankenhausen og Straußberg, og i tillegg hørte eksklavene Schlotheim og Immenroda til herskapet.

## Regjerende grever og fyrster

*1574-1605   Grev Albrecht VII.  (1537 – 1605)
*1605-1630   Grev Karl Günther  (1576 – 1630) 
*1630-1646   Grev Ludwig Günther I. (1581 – 1646) 
*1646-1662   formynderstyre: Emilie von Delmenhorst (1614–1670)
*1662-1710   Grev Albrecht Anton (1641 – 1710) 
*1710-1718   Fyrst  Ludwig Friedrich I. (1667 – 1718) 
*1718-1744   Fyrst Friedrich Anton (1692 – 1744) 
*1744-1767   Fyrst Johann Friedrich (1721 – 1767) 
*1767-1790   Fyrst Ludwig Günther II. (1708 – 1790)
*1790-1793   Fyrst Friedrich Carl. (1736–1793)
*1793-1807   Fyrst Ludwig Friedrich II. (1767–1807)
*1807-1814   formynderstyre: Caroline Luise von Hessen-Homburg (1771–1854)
*1814-1867   Fyrst Friedrich Günther (1793–1867)
*1867-1869   Fyrst Albert (1798–1869)
*1869-1890   Fyrst Georg Albert (1838–1890)
*1890-1918   Fyrst Günther Victor (1852–1925)

## Eksterne lenker

* Fürstentum Schwarzburg-Rudolstadt 1700 – 1918 
* Eintrag zu Schwarzburg-Rudolstadt in ''Meyers Konversationslexikon'' aus dem Jahr 1889
Den cispadanske republikk

**Den cispadanske republikk** (***Repubblica Cispadana*** - fra latinsk *cis* = *på denne siden (sett fra Roma) av* + «Padana» = *elven po*) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år ble den innlemmet i den da opprettede cisalpinske republikk.

Den 16. oktober 1796 ble det avholdt en kongress i Modena der representanter fra provinsene Modena, Bologna, Ferrara og Reggio Emilia proklamerte disse fire provinser som en ny *Repubblica Cispadana*. Det var Napoleon og hans styrker som stod bak, og tiltaket hadde for øye å utbre den franske revolusjon og  Frankrikes maktområde. Kongressen innbød også andre provinser i Italia om å tilslutte seg den nye republikk. 

Det ble dannet et borgervern bestående av ridende jegere og av artilleri. Den 7. januar 1797 dannet kongressen regjering. 

Den 9. juli slo Den cispadanske republikk seg sammen med Den transpadanske republikk og dannet Den cisalpinske republikk.
En tid for alt

***En tid for alt*** er en roman av Karl Ove Knausgård fra 2004. Romanen ble i en Dagbladet-serie sommeren 2006 kåret til en av de 25 beste romanene fra de siste 25 år.

Fortelleren i romanen har satt seg fore å skrive englenes historie på jorda fra skapelsen til i dag. Som hovedkilde har han den italienske engleforskeren Antinous Bellori, som selv møtte to engler som elleveåring, og siden har viet sitt liv til å utforske englene ved å granske alle de skriftstedene der engler viser seg på jorda – både i Det gamle testamentet, Det nye testamentet og i de apokryfe skriftene. Belloris hovedkonklusjon er slående: Etter å ha refset og straffet menneskene med sverd, ild og syndflod i noen tusen år, satser Herren alt på ett kort og fødes på jorda som menneske. Dette gjør han for å erfare det menneskelige innenfra. Men dermed avgår Gud ved døden på Golgata, og englene – som har vært Guds budbringere og håndlangere – etterlates på jorda og må klare seg som best de kan.    

Bellori (som er en fiktiv person) avslutter sitt store verk *Om englenes natur* i 1584 – i samme tidsalder som Giordano Bruno, Isaac Newton og andre skaper det moderne verdensbildet. Selv om Belloris verk er like grensesprengende på sitt område som astronomenes og fysikernes er det på sine, er det de siste som forandrer verden, mens Bellori blir fortidd og glemt.

Etter å ha erkjent at verket hans ikke fikk den oppmerksomheten det burde hatt, drives Bellori av en besettelse etter å finne englene og gi verden syn for sagn, og han gjennomtråler Europas ødemarker på jakt etter engler. Til slutt finner han dem også, men det får sannsynligvis skjebnesvangre følger for ham selv.

Fortelleren veksler mellom essayistisk-analytiske kapitler der han gjør rede for Belloris og sine egne tanker, og lange fortellinger om Kain og Abel og Noa og syndfloden. At han ikke et øyeblikk tviler på at engler er en realitet, gir de «vitenskapelige» kapitlene en særegen effekt.

Det er når han ikke lenger kan støtte seg til Bellori, men på egen hånd må fortsette englenes historie opp til vår egen tid, vi merker at ikke alt står så bra til hos fortelleren. I avslutningskapitlet møter vi fortelleren i hans eget liv, og det viser seg ganske riktig at den mentale helsa slett ikke er god, og at han er ved et punkt i livet der han ikke lenger mestrer et sosialt liv.

Fortellerens egen historie på slutten av romanen kaster nytt lys over de tidligere kapitlene.  

For denne romanen ble Knausgård i 2005 nominert til Nordisk råds litteraturpris. I 2009 ble romanen nominert til den prestisjefylte, litterære prisen *IMPAC Dublin Literary Award. En tid for alt* ble av *[[Dagbladet]]* sommeren 2006 kåret til en av de 25 beste norske bøkene de siste 25 år. Han fikk også Sørlandets litteraturpris  og P2-lytternes romanpris  for denne boka.

## Referanser
Hæren (andre betydninger)

**Hæren** har flere betydninger:

*Den norske Hæren
*Den danske Hæren
*Andre lands hær.

Se også :Kategori:Armeer.
British Medical Association

**British Medical Association** (**BMA**) er den britiske legeforeningen, og har hovedkvarter på Tavistock Square i London. De fleste leger i Storbritannia er medlemmer av organisasjonen, som fungerer både som fagforening og som fagetisk rådgiver. British Medical Association utgir det ansette medisinske tidsskriftet *[[British Medical Journal]]*.

Organisasjonens historie går tilbake til omkring 1860, da en rekke regionale legeforeninger sluttet seg sammen.
## Eksterne lenker
*
Pergola (italiensk by)

**Pergola** er en italiensk småby med  innbyggere (hele kommunen) i provinsen Pesaro og Urbino.

## Referanser


## Eksterne lenker
*
Hæren (Danmark)

**Hæren** er en av tre forsvarsgrener i det danske forsvaret. Hæren ledes av Hærstaben (HST) som rapporterer til Forsvarskommandoen.

Hærens Operative Kommando (HOK), opprettet i 1991, hadde ansvar for å trene soldater og utføre operasjoner. Den hadde 13&nbsp;500 ansatte (2004) og hovedkvarter i Karup. Hærens Operative Kommando ble nedlagt i 2014 og erstattet av Hærstaben. 

Hærens Materielkommando (HMAK), opprettet i 1967, drev logistikk, innkjøp og materiellforvaltning for Hæren. Kommandoen hadde 1100 ansatte og hovedkvarter i Hjørring. I 2006 ble Hærens Materielkommando, Søværnets Materielkommando (SMK) og Flyvematerielkommandoen (FMK) slått sammen til Forsvarets Materieltjeneste (FMT).

## Avdelinger
*Den Danske Internationale Brigade
*Den Danske Division
*Lokalforsvarsregion Bornholms Værn
*Den Kongelige Livgarde
*Prinsens Livregiment
*Jydske Dragonregiment
*Gardehusarregimentet
*Kongens Artilleriregiment
*Dronningens Artilleriregiment
*Ingeniørregimentet
*Telegrafregimentet
*Det Danske Internationale Logistik Center
*Trænregimentet
*Hærens Officersskole
*Hærens Kampskole
*Hærens Artilleriskole
*Hærens Ingeniør- & ABC-skole
*Hærens Signalskole
*Hærens Logistikskole
*Hærens Sergentskole
*Borrislejren
*Oksbøllejren
*Jægersprislejren
*Jægerkorpset

## Eksterne lenker
* Om Hærstaben
* Værnsfælles Forsvarskommando (FVK)
Jözzejassen

**Jözzejassen** er en jazzfestival som arrangeres i Arvika, Sverige.

Festivalen går av stabelen første uke i august annethvert år (siste i 2005), og konsertene skjer i hovedsak i Arvikas havneområde.

## Eksterne lenker
* Jözzejassens hjemmeside
Béla Anda

**Béla Nicolai Anda** (født 1963) er en tysk journalist, som fra 2002 til 2005 var regjeringstalsmann og sjef for det føderale pressekontoret. Han har bakgrunn fra Springerpressen.

Hans familie er av ungarsk opprinnelse. Etter Abitur (artium) og avtjening av verneplikt fikk han i 1984 praksis i Welt am Sonntag, og var senere frem til 1986 dens politiske redaktør.

Mellom 1986 og 1991 studerte han statsvitenskap ved Otto-Suhr-Institut ved Freie Universität Berlin, og arbeidet deretter i forskjellige stillinger for boulevardavisen Bild-Zeitung frem til 1998. I 1996 offentliggjorde han sammen med Rolf Kleine en biografi over Gerhard Schröder.

Etter Schröders maktovertagelse ble den partiløse Anda i februar 1999 utnevnt til stedfortredende regjeringstalsmann. Etter at Uwe-Karsten Heye trakk seg fra stillingen som regjeringstalsmann etter valget i 2002, ble Anda hans etterfølger. Han gikk av ved regjeringsskiftet etter valget i 2005, og ble etterfulgt av Ulrich Wilhelm.

## Referanser


## Eksterne lenker
* Stern-Artikel: Der Sagenichts
Planck-tid

**Planck-tid** (oppkalt etter Max Planck), eller **elementærtid**, er tiden det tar å tilbakelegge en *Planck-lengde* med lysfarten. Dette er tidens minste udelelige enhet. Det er den korteste tiden som kan bety noe; vi kan ikke skille mellom to tidspunkter mindre enn 1 Planck-tid fra hverandre.

En regner med at universet er 4.3 * 1017 sekunder gammelt, som er ca. 8 * 1060 Planck-tider.

## Definisjon
Planck-tid, tP, er tiden det tar å tilbakelegge en Planck-lengde med lysfarten.
Lysfarten c = 299 792 458 m/s
En Planck-lengde = 1,616 * 10 -35 m
tid = lengde / fart

Planck-tiden = 1,616*10-35m / (299 792 458 m/s) \approx 5,391*10-44 sekunder

Uttrykt ved andre konstanter:

t_P = \sqrt{\frac{\hbar G}{c^5}} \approx 5,391 * 10 -44 sekunder

:\hbar er Diracs konstant (Plancks konst.)

:*G* er gravitasjonskonstanten

:*c* er lysets hastighet i vakuum
Sagnet om Lysets Rike

**Sagnet om Lysets Rike** er en romanserie i 20 bind av den svensk-norske forfatteren Margit Sandemo, utgitt 1995-2000.

Serien er en fortsettelse av Sandemos serie *[[Heksemesteren]]* og finner sted i en fantastisk verden bortenfor tid og rom. Serien har også referanser til hennes mest kjente serie *[[Sagaen om Isfolket]]*.

## Titler
# Bak portene 
# Móri og Isfolket 
# Piken som ikke kunne si nei 
# Mannen fra Tåkedalen 
# Johannesnatten 
# Den utvalgte 
# Heksen 
# Redsel 
# Sol av Isfolket 
# Nattsvarte roser 
# Skrømt 
# Det bevende hjerte 
# Ond saga 
# Inn i varmen 
# Mørket 
# Livshunger 
# Fra toppen og oppover 
# Så dyp en lengsel 
# Drepende uskyld 
# Et hav av kjærlighet
Ludgate Hill

**Ludgate Hill** er en høyde og en gate i City of London. Den ligger i nærheten av gamle Ludgate, en byport som ble bygget om til fengsel, og som ble revet i 1780. Høyden er mest kjent for St. Pauls katedral, London bispedømmes domkirke. I henhold til tradisjonen var stedet hvor katedralen ble bygget, først et romersk tempel dedikert viet til gudinnen Diana. Dette er en av tre høyder i London, de andre to er Tower Hill og Cornhill. Det høyeste punkt er rett nord for katedralen på 17,6 moh.

Ludgate Hill er også navnet på gate som går mellom kirkegården til St. Pauls katedral og veikrysset Ludgate Circus (bygget i 1864) fra hvor den blir veien Fleet Street. Den var tidligere en langt smalere gate som ble kalt for Ludgate Street. Mange små bakgater på Ludgate Hill ble fjernet på slutten av 1860-tallet for å bygge jernbanestasjonen for linjen mellom Water Lane og New Bridge Street.  Stasjonen ble stengt i 1923 og jernbanebroen og viadukten mellom stasjonen Holborn Viaduct og Blackfriars stasjon ble revet i 1990 for å gjøre plass til byggingen av City Thameslinks jernbanestasjon i en tunnel. Det involverte avrette skråningen til Ludgate Hill ved krysset.

I nærheten av Ludgate Hill, i Cannon Street, ligger London Stone, en stein som tidligere var utgangspunkt for måling av avstanden til London, men i dag måles avstanden til et punkt ved Charing Cross. Opphavet og hensikten med steinen er ukjent, og den har vært emne for ulike spekulasjoner, blant annet at den er like gammel som London selv og kanskje av før-romersk opprinnelse.

## Etymologi
Ludgate er sannsynligvis avledet fra det angelsaksiske begrepet *hlid-geat* fra *hlid* («lokk, dekke, åpning, port») og *geat* eller *gæt* («port, åpning, passasje») og var et vanlig angelsaksisk sammensatt betydning for «baksiden av en port» eller «svingport»  og har blitt bevart i ulike stedsnavn over hele England foruten også i etternavn.

I middelalderen ble det gitt en legendarisk og ikke faglig korrekt etymologi, men som uansett ble lenge oppfattet som troverdig. I Geoffrey av Monmouths pseudohistoriske verk *[[Historia Regum Britanniae]]*, skrevet rundt 1136, hevdes det at navnet er avledet fra en mytisk, walisisk konge ved navn Lud, sønn av Heli, som ga sitt navn til London. *Cronycullys of Englonde*, et manuskript med ulikt materiale samlet på midten av 1400-tallet, kommer også opp med en enkel forklaring om en mytisk konge ved navn Lud som det hevdes bygde en port som ble oppkalt etter ham, *Lud* + *gate* («port»), derav Ludgate: «he lete make a fayre gate and called hit Lud Gate after his name.»

## Referanser
St. Pauls katedral (andre betydninger)

**St. Pauls katedral** kan vise til en rekke katedraler innen flere forskjellige kirkesamfunn:

*St. Pauls katedral, London, England
*St. Pauls katedral, Birmingham, Alabama, USA
*St. Pauls katedral, Boston, Massachusetts, USA
*St. Pauls katedral, Detroit, Michigan, USA
*St. Pauls katedral, Macao, Macao
*St. Pauls katedral, Melbourne, Australia
*St. Pauls katedral, London, Ontario, Ontario, Canada
*St. Pauls katedral, Pittsburgh, Pennsylvania, USA
*St. Pauls katedral, St. Helena 
*St. Pauls katedral, St. Paul, Minnesota, USA
*St. Pauls katedral, Wellington, New Zealand
*St. Pauls katedral, Worcester, Massachusetts, USA
*St. Pauls katedral, Yakima, Washington, USA
Harrow

**Harrow** er en stor forstad i distriktet bydelen Harrow i nordvestlige London. Det er lokalisert 16,9 km nordvest for Charing Cross. Det mer eksklusive området Harrow-on-the-Hill er et bevaringsområde med en høy andel bevaringsverdige hus, både private som offentlige, en rekke preget av georgiansk arkitektur, og noen få bygninger fra 1600-tallet. I henhold til folketellingen i 2011 har Harrow (inkludert valgkretsene Greenhill, Headstone South, West Harrow, Headstone North, Roxeth, Marlborough og Harrow-on-the-Hill) en befolkning på 80 213 innbyggere. Harrow var tidligere en kommunal borough i Middlesex før det ble inkludert i Stor-London i 1965. 

Området er særlig kjent for Harrow School, hvor en rekke kjente personer har vært elever, blant annet Winston Churchill og Jawaharlal Nehru. Universitetet i Westminster har en stor campus i Harrow. 

## Etymologi
Stedsnavnet Harrow er avledet fra angelsaksiske begrepet *hearg* i betydningen (førkristent) «tempel». Dette tempelet lå antagelig på en høyde i Harrow der hvor den kirken St. Mary's Church står i dag. Forskeren Keith Briggs har studert stedsnavnet i detalj og publisert forskningen. Det angelsaksiske *hearg* er avledet fra urgermanske **harugaz* i betydningen «steinhaug/alter», og er beslektet med det norrøne horg (*hǫrgr*), som også har betydningen «steinsetting», «haug» eller «røys», men i overført betydning offersted eller alter.

## Transport
Jernbane- og undergrunnsstasjoner i området er:

*Harrow-on-the-Hill stasjon (Metropolitan-linjen, Chiltern Railways)
*North Harrow undergrunnsstasjon (Metropolitan-linjen)
*South Harrow undergrunnsstasjon (Piccadilly-linjen)
*West Harrow undergrunnstasjon (Metropolitan-linjen)

Veiene A40, M25 og M40 er lett tilgjengelige fra Harrow. 

## Vennskapsbyer
Harrow har følgende vennskapsby:
*  Douai, nord i Frankrike

## Referanser


## Eksterne lenker
*Harrow Council
Roger Bannister

**Roger Gilbert Bannister** (født 23. mars 1929 i Harrow i London, død 3. mars 2018) var en britisk friidrettsutøver, kjent for å ha vært den første i historien som løp en engelsk mil (1609,4 meter) på under fire minutter. Bannister ble senere en fremstående nevrolog. 

Det historiske løpet fant sted 6. mai 1954 i Oxford, og ble sett av ca.  tilskuere under en kamp mellom det britiske friidrettsforbundet og Oxford University. I vindkast opp mot 40 km/t ble stevnet nesten avlyst. Bannister løp drømmemilen på 3.59,4. Tidtaker var Norris McWhirter, som senere redigerte *[[Guinness rekordbok]]*.

Rekorden ble slått 21. juni samme år av John Landy fra Australia, som løp på 3.58. 

Bannister ble utnevnt til *Knight Commander* av Order of the British Empire og derved opphøyet i ridderstanden. Han fikk dermed også rett til å føre tiltaleformen *sir* foran sitt navn. Nyttårsaften 2016 ble han utnevnt til medlem av Order of the Companions of Honour.

## Referanser


## Eksterne lenker
*
St. Pauls undergrunnsstasjon

**St. Pauls undergrunnsstasjon** er en stasjon i Londons undergrunnsbane. Den ligger ved nordøst-hjørnet av St. Pauls katedral i City of London. Hovedinngangen til katedralen ligger på vestsiden, noen minutters gange fra stasjonen. Den betjener Central-linjen, og er i kollektivsone 1. 

På grunn av at middelaldergatene over stasjonen fortsatt var bevart da stasjonen ble bygget, måtte man finne spesielle løsninger for å holde tunnelen innenfor gateløpet. Ved å gjøre det kunne man nemlig unngå å måtte kompensere eierne av husene i nærheten for støy og vibrasjoner. Derfor er den østgående plattformen lagt rett under den vestgående. Gatene har siden blitt utvidet, og det samme har stasjonens billetthall, men plattformene ligger som før.

Da stasjonen åpnet 30. juli 1900 het den *Post Office*, fordi den lå vis-à-vis hovedpostkontoret i St. Martin le Grand. 1. februar 1937 ble rulletrapper installert, og dermed ble inngangen flyttet nærmere katedralen og stasjonen fikk nytt navn,

Den opprinnelig utgangen og heissjakten ble ombygget for å bedre ventilasjonen, og er fortsatt synlig på en trafikkøy ved St. Martin le Grand. Heissjakten er også godt synlig ved rulletrappene. Heisene gikk til et punkt mellom de to plattformene, slik at det ble så få trappetrinn å gå som mulig for alle, fremfor at noen måtte gå en hel etasje; å lage separate heiser til de to plattformene ville blitt for kostbart.

Stasjonen St. Pauls Thameslink ble åpnet et stykke unna i 1990. Denne Thameslink-stasjonen er ikke forbundet til undergrunnen, og mange havnet på feil sted. Den ble derfor omdøpt til City Thameslink for å unngå forvirring, men i guidebøker som har noen år gamle kart finner man det gamle navnet. 

|}
## Eksterne lenker
* St. Paul's Underground Station Transport for London (Engelsk)
Helena av Waldeck-Pyrmont

Prinsesse **Helena av Waldeck-Pyrmont**  (født 17. februar 1861 i Arolsen i Waldeck-Pyrmont, død 1. september 1922 i Hinterris i Tirol, Østerrike) var datter av Georg Victor av Waldeck-Pyrmont (1831–1893) og hans kone Helene Wilhelmine av Nassau-Weilburg. Hun giftet seg 27. april 1882 i St. George's Chapel på Windsor Castle i England med prins Leopold av Storbritannia, hertug av Albany, som var yngste sønn av prins Albert av Sachsen-Coburg-Gotha og dronning Victoria av Storbritannia.

De fikk to barn, prinsesse Alice og hertug Carl Eduard av Sachsen-Coburg-Gotha.

I Storbritannia var hun kjent som hertuginnen av Albany, med tiltaleformen kongelig høyhet.

Hun var søster av dronning Emma av Nederland, og er oldemor til kong Carl XVI Gustaf av Sverige.

## Referanser


## Eksterne lenker
* 
*
Episteme

**Episteme** (fra gresk *επιστήμη* (*episteme*), «vitenskap», «viten», «kunnskap») betegner i gresk filosofi sikker viten, i motsetning til doxa, som betyr antakelse. Episteme oppfattes som å stamme fra en fornuftserkjennelse, mens doxa beror på sanseerfaringen.

Filosofen Michel Foucault brukte begrepet i boken *[[Ordene og Tingene]]* (1966), i betydningen en etablert sannhet som ligger under alle diskurser i en bestemt epoke.

## Se også
*Erkjennelsesteori (Epistemologi)
*Michel Foucault
*Platon
Prinsipp

**Prinsipp** kommer fra latin *principium*, som betyr «opprinnelse» eller «første årsak». Prinsipp brukes i betydningen *grunnsetning*, som i en overordnet eller grunnleggende setning for tenkning eller handling. 

## Referanser


## Se også
*Aksiom
*Maksime
*Norm
*Regel
Anglo-German Fellowship

**Anglo-German Fellowship** var en britisk organisasjon grunnlagt i 1935, nedlagt i 1939, hvis formål var handel og samarbeid mellom de to største økonomiene i Europa. Organisasjonen bestod av fremtredende britiske industrimenn, bankierer, høyere statstjenestemenn og politikere, deriblant et stort antall medlemmer av både Underhuset og Overhuset. Noen av medlemmene søkte et samarbeid med Tyskland mot Sovjetunionen og Stalin.

Organisasjonen hadde tre ulike faser, først 1935–1936 hvor forretningsinteresser var det sentrale. I årene 1936–1938 var fokus på å ha kontakt med ledende tyske politikere for å endre Tysklands fremferd og få det til å tre inn igjen som medlem av Folkeforbundet. I den siste fasen - etter Sudetenkrisen, Krystallnatten og frem til Tysklands invasjon av Polen i september 1939 - var de ledende i organisasjonen svært nyttige for britisk etterretning og regjering for å få en realistisk vurdering av trusselen fra Tyskland, og bidro til beslutningen om å doble stående styrker i Storbritannia og å vedta lover for verneplikt.

## Kjente medlemmer

*Ernest Tennant, grunnlegger av Anglo-German-Fellowship
*Francis Cooper, president for Unilever
*Lord McGowan, president for Imperial Chemical Industries (ICI)
*Sir Montagu Norman, guvernør for Bank of England og personlig venn av Hjalmar Schacht
*Lord Nuffield, president for Morris-bilkonsernet
*Sir Andrew Agnew, generaldirektør for Shell-Mex og British Petroleum Company (BP)
*Sir Geoffrey Clark, generaldirektør for Telegraph Construction & Maintenance Company og British India Steam Navigation Company
*Sir Alexander Shaw, president for P&O Steam Navigation Company og styremedlem i Bank of England
*Lord Londonderry, Charles Stewart Henry Vane-Tempest-Stewart, 7. Marquess of Londonderry (*13. mai 1878-†11. februar 1949), 1921 Privy Councillor av Nordirland, 1921-26 utdannelsesminister og president for senatet i Nordirland; 1931-35 Secretary of State for Air; 1935 Lord Privy Seal og leder for Overhuset (House of Lords)
*Frank Cyril Tiarks, direktør i Bank of England, medlem av British Union of Fascists
*Admiral Sir Barry Domvile, grunnlegger av den protyske organisasjonen The Link
*Admiral Sir Murray Sueter
*Prins Otto von Bismarck (*1897 – †1975)
*Carl Eduard av Sachsen-Coburg-Gotha, hertug av Albany m.v.
*Barry Domvile, admiral

Den britiske ambassade i Berlin har senere brukt navnet Anglo-German-Fellowship om et utvekslingsprogram som ikke har noe med den opprinnelige organisasjonen å gjøre.

## Referanser
Leticia

:*For kvinnenavnet, se [[Leticia (navn)]].*

**Leticia** er en by og en kommune i Colombia. Byen er hovedstaden i departementet Amazonas. Kommunen har en befolkning på om lag 32&nbsp;500 innbyggere (2005) og et areal på 5&nbsp;968 km². Byen ligger ved bredden av Amazonas, der hvor grensene til Colombia, Brasil og Peru møtes ved Tres Fronteras. Leticia er Colombias eneste havneby langs Amazonas og samtidig landets sørligste by. Byen grenser opp til nabobyen Tabatinga i Brasil. Til sammen utgjør de to et byområde med om lag 100&nbsp;000 innbyggere.

Byen ble grunnlagt i 1863 under navnet «San Antonio», før landegrensene i Amazonasskogen ble offisielt trukket. Byen ble formelt del av Colombia i 1930. 

Byen har tropisk regnskogklima med svært små temperatursvingninger gjennom året. Den har betydelig nedbør hele året, med juli som den tørreste måneden og mai som den våteste.

En stor del av Leticias befolkning er innflyttere fra andre deler av landet. En betydelig andel er også urfolk som har flytta dit fra landsbyer i området, slik som Marashá og Zacambú. Blant folkegruppene i nærheten er tikuna, cocama og yagua.

Leticia er et populært turistmål, med turer langs Amazonaselva som hovedattraksjon. Det er to nasjonalparker i nærheten: Amacayacu og Cahuinarí.

## Referanser


## Eksterne lenker
*
Parameter

**Parameter** (gresk: *para* «ved siden av» og *metron* «mål») inngår i matematiske funksjoner som en konstant størrelse. Det kan også angi en målestørrelse hvis variasjoner fører til tilsvarende variasjoner i resultatet. For eksempel er månens plassering i forhold til jorden en parameter dersom vi foretar eksperimenter med tidevannshøyder. Notasjon for parametre er normalt gitt ved *a*, *b*, *c* og/eller *d*. Parametre bestemmer det lineære avhengigshetsforholdet mellom variablene i en ligning. Økonomer kaller parametre for tekniske konstanter, dvs at parametrene ikke nødvendigvis må gis fornuftige tolkninger på grunn av at man velger en forenklet (lineær) matematisk funksjonsspesifisering av ligningene som kan føre til at tolkningen av parametrene blir misvisende.
Arauca (by)

**Arauca** (fullstendig navn: **Villa de Santa Bárbara de Arauca**) er hovedstad i provinsen Arauca i Colombia og har om lag 42&nbsp;000 innbyggere.

Byen ble formelt etablert 4. desember 1780 og oppkalt etter elven Arauca, som nå markerer grensen mot Venezuela. Stedets økonomi har siden grunnleggelsen vært basert på kvegoppdrett og det er fremdeles en viktig næringsgren. Siden 1984 har imidlertid utvinning av olje fra tjæresand blitt stadig viktigere for byen. Det har også blitt bygget en bro, Puente José Antonio Páez, som knytter byen til Venezuela, ferdigstillelse av hovedveien mellom Caracas og Bogotá som går gjennom byen har også bidratt til økt næringsvirksomhet.

## Referanser


## Eksterne lenker
* 
* Byens offisielle nettsted (spansk)
Tunja

**Tunja** er hovedstad i departementet Boyacá i Colombia og har om lag 170&nbsp;000 innbyggere.

## Referanser


## Eksterne lenker
*
Amador County

**Amador County** er et fylke i den amerikanske delstaten California. Fylkets administrasjonssenter ligger i byen Jackson. 

## Historie
Amador County ble opprettet i 1854 fra deler av fylkene Calaveras og El Dorado. I 1865 ble en del av fylket overført til Alpine County.

Fylket er oppkalt etter Jose Maria Amador, en spanskættet soldat, bonde og gruvearbeider som i 1848 åpnet en gullgruve sammen med indianere i området.

## Geografi
Fylkets areal er 1.566 km² stort. 1536 km² er land og de resterende 30 km² er vann.

## Befolkning

Ifølge folketellingen i 2000 bodde det 35100 personer i fylket. Befolkningstettheten er 23 pr. kvadratkilometer. For hver 100 kvinner er det 123,40 menn.

Det er 12759 husholdninger i fylket hvorav 26,20% har barn under 18 år. Gjennomsnittlig husholdningsstørrelse er 2,39.

## Byer og tettsteder
*Amador City
*Ione
*Jackson
*Plymouth
*Sutter Creek

## Eksterne lenker
*
Cartagena (Colombia)

**Cartagena** er en havneby og provinshovedstad i Bolívar i Colombia. Byen er også kjent under navnene **Cartagena de Indias** eller **La Heroica.** Byen har en befolkning på om lag 900&nbsp;000 innbyggere. Med de omkringliggende områdene er befolkningstallet 1,2 millioner, noe som gjør den til landets femte største storbyområde. Byen ble grunnlagt i 1533 av don Pedro de Heredia, som kalte opp byen etter Cartagena i Spania. Cartagena var et viktig senter for spansk kolonisering av Sør-Amerika, og er i dag fortsatt et viktig økonomisk sentrum samt et populært turistmål.

Cartagenas befestede bydel og fort står på UNESCOs verdensarvliste.

Den norske kickbokseren og profesjonelle bokseren Cecilia Brækhus er født i Cartagena.

## Referanser


## Eksterne lenker
* 
* Kart over Cartagena
* Guide til Cartagena (spansk og engelsk)
* Bilder av Cartagena
Belvedere (London)

**Belvedere** er et område i distriktet Bexley i det tradisjonelle grevskapet Kent i sørøstlige London. Det ligger sør for elven Themsen, øst for Abbey Wood og Thamesmead, vest for Erith, og nord for Bexleyheath. Navnet kommer muligens fra en *belvedere*, en struktur som er reist for å utnytte en fin utsikt, i dette tilfellet utsikten over Themsen. I henhold til folketellingen for valgkretsen hadde stedet en befolkning på 11 890 innbyggere i 2011.

Fra midten av 1600-tallet ble det reist tre betydelige villaer reist ved siden av et veikryss ved Blinks Hill ved Lessness Heath. Det siste av disse villaene het Belvedere House, navngitt fra italiensk i betydningen «vakker utsikt». Det ble bygget på 1770-tallet og ble hjemmet til en rekke av adelige, og kulminerte med filantropen Culling Eardley.

Stedet er i dag preget av mangfoldig industrielt og som et boområde. Stedet er delt i to, Upper og Lower Belvedere. I den øvre delen ligger en kirke og noen teglsteinsvillaer, mens det i den nedre delen ligger et metodistkapell og et høyteknologisk anlegg for forbrenning av biologisk avfall fra elven. Stedet har en egen fotballklubb med navn etter stedet.

Belvedere stasjon betjener North Kent-linjen.

## Referanser


## Eksterne lenker
* Belvedereuk.info - nettsted for lokalhistorie
* Belvedere Football Club - den lokale fotballklubben
Bolívar

**Bolívar** kan ha flere betydninger:

* **[[Simón Bolívar]]**, søramerikansk uavhengighetsforkjemper
* Valutaenheten i Venezuela: Bolívar (valuta)
* Provins i Colombia: Bolívar (provins)
* Et cubansk sigarmerke: Bolívar (sigar)
Cartagena

**Cartagena** har flere ulike betydninger:

*Cartagena (Spania) – en by i Spania
*Cartagena (Colombia) – en by i Colombia
Cartagena (Spania)

**Cartagena** er en spansk havneby og marinebase ved Middelhavet. Byen ligger sørøst i landet i den autonome regionen Murcia og er regionens nest største by.

Byen ble grunnlagt 227 f.Kr. som *Qart Hadash* (punisk: *Nybyen*) av feltherren Hasdrubal fra Karthago. Romerne erobret byen 209 f.Kr. og kalte den *Carthago Nova*.

I andre halvdel av det 16. århundre ble Cartagena under Filip II av Spania en viktig havneby og marinestasjon. Den var blant annet et utgangspunkt for reiser til de spanske koloniene.

Under den spanske borgerkrigen var Cartagena hovedbasen til den republikanske marinen. Den holdt lenger stand mot general Francos tropper enn noen annen spansk by, og ble ikke inntatt før 31. mars 1939.

1987 ble det oppdaget et romersk teater fra 1. århundre midt i byen, siden 2008 er det tilgjengelig for offentligheten.

Fremdeles er havna viktig for byen og har blant annet et skipsverft.

## Kjente personer
* Isidor av Sevilla (560–636), forfatter og kirkelærer
* Joaquín Navarro-Valls (1936), direktør for Den hellige stols pressekontor
* Arturo Pérez-Reverte (1951), forfatter og journalist

## Referanser


## Eksterne lenker
*
Kalfaret

**Kalfaret** er et strøk i Bergen, i Bergenhus bydel, like sørøst for byens sentrum, som ble bebygget ved begynnelsen av det 20. århundre. Strøket lå på den tiden i utkanten av byen, og her bygget overklassen sine boliger. Store deler av den opprinnelige bebyggelsen er i dag bevart. Hansa bryggeri holdt opprinnelig til på Kalfaret, men produksjonen ble fra 1980-årene gradvis flyttet til Kokstad. Hansa har opprettet Mikrobryggeri, bryggerimuseum og selskapslokale i deler av de gamle bryggerilokalene. Resten er i dag erstattet av det nyoppførte leilighetsanlegget *Hansaparken*. Assistentkirkegården, Pleiestiftelsen for spedalske, Bergen byarkiv, Lyststedet Bellevue og deler av Fjellveien ligger også i strøket, som inkluderer hele Fjellsiden sør for Forskjønnelsen. Hovedveiene i strøket er Kalfarveien, Kalvedalsveien, Fjellveien og Ole Irgens vei.

I middelalderen ble stedet hvor Sankt Jacobs kirkegård ligger kalt «Jerusalem». Herfra og opp til Kalfartoppen skal det være 1200 skritt, det samme som lengden på Via Dolorosa (Smertens vei) og avstanden fra Jerusalem til Golgata. Gjentagelsen av Kristi vandring med korset oppover til toppen av Calvarieberget er antatt å ha gitt navn til Kalfaret. «Calvaria» er det latinske navnet på Golgata (hodeskalle). Kalfartoppen ble i middelalderen brukt som samlingssted for langfredagsprosesjonen. Navnet har også vært tolket som *Kalvefaret*, det vil si stien der kalver ble ført til byen for å selges.

Kalfaret ble innlemmet i Bergen i 1877, og strøksgrensen følger bygrensen fra før 1877 fra Nordre Starefossen  ned til Kalfarveien. Grensen vil da  krysse Kalfarveien  ca. 260 meter sør for Stadsporten, følger så Kalfarveiens østre side forbi Stadsporten til Hospitalsengen, ned langs Jernbanebakken, så sørover langs Store Lungegårdsvannets opprinnelige strandlinje til Krossbru i Nubben, følger så bygrensen fra 1877 opp til Fløyfjellet, og tilbake til utgangspunktet. Kalfaret grenser dermed til strøkene Skansen, Fjellet og Marken i nord, til området (ikke bydelen) Årstad i sør, til Fløyfjellet i øst og til Store Lungegårdsvannet i vest.

Kalfaret omfatter grunnkretsene Starefossen, Kalfarlien, Seiersbjerget, Bellevue, Ole Irgens vei og Nystuen med til sammen  innbyggere 1. januar 2014 og et samlet areal på 0,73 km². I tillegg ligger deler av grunnkretsen Jernbanen innenfor strøkets grenser.

## Litteratur
* 
* 

## Eksterne lenker
* 
* Bergen byleksikon på nett, om Kalfaret